<classify> Manchester, Uingereza KLABU ya soka ya Manchester City imethibitisha kumpa mkataba wa miaka mitatu kocha wa timu ya Bayern Munich, Pep Guardiola 44. Hatua hiyo imekuja baada ya kocha wa timu hiyo, Manuel Pellegrin kuthibisha kuwa atafungasha vilago mwishoni mwa msimu huu. Guardiola anatarajia kuanza kibarua chake kipya Julai Mosi mwaka huu huku timu hiyo ikitajwa kuwapiku baadhi ya timu zilizokuwa zikinyemelea saini ya kocha huyo. Kwa mujibu wa chanzo kutoka kwenye klabu hiyo, Manchester City itakuwa imewapiku wapinzani wao, Manchester United na Chelsea. Desemba mwaka jana Guardiola alitangaza kwamba angeondoka Bayern Munich mwishoni mwa msimu huu licha ya kutothibitisha angetimkia wapi.  <topic>: MICHEZO 